ઊલટું તમને એવાય પવિત્ર વિચારો આવશે કે હિન્દુ હોય કે મુસ્લિમ, ભારતીય હોય કે પાકિસ્તાની, પ્રેમને કોઈ ધર્મ કે સરહદનાં બંધન થોડાં નડે છે? મુઠ્ઠીભર આતંકવાદીઓ ભાંગફોડ કરે એમાં આખા દેશના નાગરિકોનો શો વાંક? બસ, બંને દેશના નાગરિકો આ વિચારો પર અમલ કરે એટલે ભયો ભયો. આ ડિટર્જન્ટથી ધોયેલી સંપૂર્ણ પારિવારિક ફિલ્મમાં એક લોચો એ છે કે સીટીઓ મારવા જેવી મોમેન્ટ્સ અત્યંત ઓછી છે. એની સામે ટિકિટના ભાવો અત્યંત વધારે છે. એટલે અત્યારે બૅન્ક બૅલેન્સ ઓછું કર્યા વિના ટિકિટના ભાવો નોર્મલ થયા પછી નિરાંતે જોવા જશો તોય કંઈ ખાટુંમોળું થવાનું નથી. ઇન ફૅક્ટ, ડીવીડી બહાર પડે ત્યારે જોશો તોય સલમાનભાઈને જરાય ખોટું નહીં લાગે.